Skottland vil be om ny folkeavstemning etter EU-valget
– Det er høyst sannsynlig at vi kommer til å ha en folkeavstemning om uavhengighet, sier Sturgeon på en pressekonferanse fredag ettermiddag. Slik blir EU-skilsmissen: Steg for steg Kravet om ny folkeavstemning kommer etter at Skottland stemte med overveldende flertall for fortsatt britisk EU-medlemskap. Det var ikke nok, for samlet sett stemte 51,9 prosent av britiske velgere for at landet skal forlate EU.Det er bare to år siden skottene sist holdt en folkeavstemning om uavhengighet fra Storbritannia, men da valgte flertallet å forbli i Storbritannia. – Jeg vil nå ta de nødvendige steg for å forberede en ny folkeavstemning om uavhengighet. En slik avstemning må finne sted før den to år lange prosessen for Storbritannias utmelding fra EU er over, sa Sturgeon. Skottland må forhandle med det britiske parlamentet for å kunne avholde en ny folkeavstemning. Bare de har konstitusjonell myndighet til å utstede dette.Også flertallet av folk Nord-Irland har gått på et EU-nederlag. Der stemte flest for å forbli i EU, men det var ikke nok for å stoppe brexit. I morgentimene luftet vise-førstestatsminister Martin McGuiness et ønske om folkeavstemning for å forene Nord-Irland med Republikken Irland. Etter brexit mener han nord-irene har rett til å stemme om de fremdeles vil være i EU. - Dersom Storbritannia stemmer for å forlate EU kan det ha store implikasjoner for hele øya Irland, sa Martin McGuinness, leder av nasjonalistpartiet Sinn Féin, til The Guardian i morgentimene.
Skottlands førsteminister Nicola Sturgeon slår fast at Skottland vil forbli i EU og at de derfor vil kreve en ny folkeavstemning om uavhengighet fra Storbritannia.